CELEX: 32013D0503
Language: ro
Date: 2013-10-11 00:00:00
Title: 2013/503/UE: Decizia de punere în aplicare a Comisiei din 11 octombrie 2013 de recunoaștere a unor părți ale Uniunii ca fiind indemne de varrooză la albine și de stabilire a garanțiilor suplimentare solicitate în cadrul schimburilor comerciale din interiorul Uniunii și a importurilor pentru a proteja statutul indemn de varrooză al acestora [notificată cu numărul C(2013) 6599]  Text cu relevanță pentru SEE

15.10.2013   
            
            
               RO
            
            
               Jurnalul Oficial al Uniunii Europene
            
            
               L 273/38
            
         DECIZIA DE PUNERE ÎN APLICARE A COMISIEI
   din 11 octombrie 2013
   de recunoaștere a unor părți ale Uniunii ca fiind indemne de varrooză la albine și de stabilire a garanțiilor suplimentare solicitate în cadrul schimburilor comerciale din interiorul Uniunii și a importurilor pentru a proteja statutul indemn de varrooză al acestora
   [notificată cu numărul C(2013) 6599]
   (Text cu relevanță pentru SEE)
   (2013/503/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 15 alineatul (2),
   întrucât:
   
               (1)
            
            
               Directiva 92/65/CEE stabilește cerințele de sănătate animală care reglementează comerțul și importurile în Uniune de animale, material seminal, ovule și embrioni care nu se supun cerințelor de sănătate animală prevăzute în actele specifice ale Uniunii menționate în anexa F la aceasta.
            
         
               (2)
            
            
               Varrooza la albine este enumerată în anexa B la Directiva 92/65/CEE. Aceasta este cauzată de acarieni ectoparaziți din specia Varroa și a fost semnalată la nivel mondial.
            
         
               (3)
            
            
               Articolul 15 din Directiva 92/65/CEE prevede că, în cazul în care un stat membru consideră că teritoriul său ori parte din teritoriul său nu prezintă una dintre bolile enumerate în anexa B la respectiva directivă, acesta urmează să transmită Comisiei documentația adecvată, pe baza unei decizii care urmează să fie adoptată.
            
         
               (4)
            
            
               Varrooza se răspândește prin circulația larvelor de albine și prin contact direct între albinele adulte infestate. Acesta din urmă este posibil numai pe teritoriul din raza de zbor a albinelor. În consecință, numai teritoriile în care deplasarea familiilor de albine și a larvelor poate fi controlată și care sunt suficient de izolate din punct de vedere geografic pentru a preveni migrația albinelor din exterior pot fi recunoscute ca indemne de boală. În plus, autoritățile competente trebuie să dovedească, prin rezultatele unei supravegheri extinse, că regiunea este, într-adevăr, indemnă de varrooză și că, pentru a menține acest statut, introducerea de larve de albine și de albine vii este strict controlată.
            
         
               (5)
            
            
               Finlanda a solicitat Comisiei să recunoască Insulele Åland ca o parte din teritoriul său care este indemnă de varrooză. Articolul 355 alineatul (4) din Tratatul privind funcționarea Uniunii Europene prevede că dispozițiile tratatelor se aplică Insulelor Åland în conformitate cu dispozițiile cuprinse în Protocolul nr. 2 la Actul privind condițiile de aderare a Republicii Austria, a Republicii Finlanda și a Regatului Suediei.
            
         
               (6)
            
            
               Insulele Åland sunt un grup de insule situate între Golful Botnic și Marea Baltică și sunt, prin urmare, suficient de separate din punct de vedere geografic de zone potențial infectate cu varrooză.
            
         
               (7)
            
            
               Varrooza este o boală cu declarare obligatorie în Insulele Åland și nici larvele neeclozate și eclozate, nici albinele melifere adulte nu pot fi mutate din Finlanda continentală în Insulele Åland. Finlanda a ținut sub observație, timp de mai mulți ani, populația de albine din insule. Pe baza respectivei supravegheri, Finlanda poate să confirme, în prezent, absența bolii în Insulele Åland. Ca urmare, partea respectivă din teritoriul finlandez poate fi considerată indemnă de boala respectivă.
            
         
               (8)
            
            
               Garanțiile suplimentare solicitate în cadrul schimburilor comerciale ar trebui, prin urmare, să fie definite, luând în considerare măsurile deja puse în aplicare de către Finlanda în legislația sa națională.
            
         
               (9)
            
            
               Pentru stabilirea condițiilor prealabile pentru modelele de certificate sanitare pentru circulația în interiorul Uniunii a albinelor vii între teritorii ale Uniunii indemne de Varroa, ar trebui să fie stabilită o autorizare suplimentară în cadrul certificatului sanitar prezentat în partea 2 din anexa E la Directiva 92/65/CEE. În plus, ar trebui identificată unitatea veterinară locală a zonei sau zonelor indemne de varrooză printr-un cod TRACES, în conformitate cu Decizia 2009/821/CE a Comisiei (2).
            
         
               (10)
            
            
               Introducerea de albine vii în Uniune este autorizată numai în condițiile prevăzute în Regulamentul (UE) nr. 206/2010 al Comisiei (3). În plus față de cerințele stabilite în regulamentul respectiv, în vederea protejării statutului oficial indemn de varrooză al teritoriilor recunoscute ca atare, este oportun să se interzică introducerea loturilor de mătci de albine și de însoțitoare ale acestora în Uniune, în cazul în care destinația finală declarată a loturilor este un teritoriu indemn de varrooză.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Statele membre sau teritoriile acestora enumerate în coloana a treia din tabelul prevăzut în anexă sunt recunoscute ca fiind indemne de varrooză.
   Articolul 2
   (1)   Statele membre enumerate în anexă se asigură că pe teritoriile enumerate în coloana a treia din tabelul prevăzut în anexă sunt îndeplinite următoarele condiții:
   
               (a)
            
            
               cazurile de varrooză sunt notificate în mod obligatoriu în temeiul legislației naționale;
            
         
               (b)
            
            
               supravegherea periodică se efectuează pentru a se stabili absența acarienilor ectoparaziți din specia Varroa.
            
         (2)   Statele membre enumerate în anexă comunică rezultatele supravegherii menționate la alineatul (1) litera (b) până la data de 31 mai a fiecărui an.
   (3)   Statele membre enumerate în anexă notifică, fără întârziere, Comisiei și celorlalte state membre depistarea acarienilor ectoparaziți din specia Varroa în teritoriile enumerate în coloana a treia din tabelul prevăzut în anexă.
   Articolul 3
   (1)   Introducerea de loturi de produse care figurează în a cincea coloană din tabelul prevăzut în anexă pe teritoriile enumerate în a treia coloană a tabelului respectiv este interzisă.
   (2)   Prin derogare de la alineatul (1), introducerea produselor enumerate în coloana a cincea din tabelul din anexă pe teritoriile enumerate în coloana a treia din tabelul respectiv trebuie să poată fi autorizată în situația în care sunt îndeplinite următoarele condiții:
   
               (a)
            
            
               produsele sunt originare din alt stat membru sau teritorii recunoscute ca fiind indemne de varrooză în conformitate cu articolul 15 alineatul (2) din Directiva 92/65/CEE;
            
         
               (b)
            
            
               transporturile sunt însoțite de un certificat sanitar întocmit în conformitate cu certificatul sanitar prezentat în partea 2 din anexa E la Directiva 92/65/CEE, în care următoarele informații se introduc în partea II.2:
               „produse care figurează în a cincea coloană din tabelul prevăzut în anexa la Decizia de punere în aplicare 2013/503/UE a Comisiei care provin din statele membre sau din părțile acestora recunoscute ca fiind indemne de varrooză în conformitate cu articolul 15 alineatul (2) din Directiva 92/65/CEE și în care niciun caz de varrooză nu a fost raportat în cursul ultimelor 30 de zile.”;
            
         
               (c)
            
            
               au fost luate toate măsurile de precauție pentru a se evita contaminarea cu varrooză a loturilor în timpul transportului.
            
         Articolul 4
   (1)   Statele membre nu autorizează introducerea loturilor de albine menționate la articolul 7 alineatul (3) litera (a) din Regulamentul (UE) nr. 206/2010 în Uniune în cazul în care destinația lor finală, astfel cum este indicat în rubricile de referință I.9, I.10 sau I.12 din certificatul sanitar care însoțește loturile, este un teritoriu enumerat în coloana a treia din tabelul prevăzut în anexă.
   (2)   Prin derogare de la alineatul (1) și sub rezerva cerințelor de sănătate pentru importuri prevăzute în Regulamentul (UE) nr. 206/2010, statele membre pot autoriza introducerea în Uniune a loturilor menționate la alineatul (1), cu condiția ca destinația lor finală să fie schimbată cu un teritoriu care nu este enumerat în coloana a treia din tabelul prevăzut în anexă.
   Articolul 5
   Prezenta decizie se adresează statelor membre.
   
      Adoptată la Bruxelles, 11 octombrie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei și de determinare a unităților veterinare în cadrul sistemului TRACES (JO L 296, 12.11.2009, p. 1).
   
      (3)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).
   
      ANEXĂ
      
         Statele membre sau teritoriile acestora care sunt recunoscute ca fiind indemne de varrooză
      
      
                  1
               
               
                  2
               
               
                  3
               
               
                  4
               
               
                  5
               
            
                  Codul ISO
               
               
                  Stat membru
               
               
                  Teritoriu recunoscut ca fiind indemn de varrooză
               
               
                  Codul TRACES
                  Unitatea veterinară locală
               
               
                  Mărfuri a căror introducere pe teritoriul enumerat în coloana a treia este interzisă
               
            
                  FI
               
               
                  Finlanda
               
               
                  Insulele Åland
               
               
                  FI00300 AHVENANMAAN VALTIONVIRASTO
               
               
                  Larve neeclozate și larve eclozate, albine melifere vii adulte